**Proclamare sentimentală**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În suflet aleargă arcușuri vibrante

să mângâie tainic o strună de dor,

să lege prin cântec internele cuante,

iar ritmul să-ți fie galant ursitor.

Pe scara urechii mi-așez anii vieții

și-i rog ca să cânte ce au învățat,

Dar corul răsună afon ca atleții

ce-și dau răsuflarea c-un ultim oftat.

Le cer să-și culeagă din viață splendoarea,

să simtă prin vene al dragostei ton,

cum notele calde înlătură boarea

ce-n apele vieții ne-a fost un devon.

În palme culeg crâmpeie de doină

născute din apa izvorului tău

să-mi curăț trecutul de-a temerii moină

ce-n anii din urmă mi-a fost sămădău.

Iar azi, poți să-i vezi că-s plini de lumină,

că-n vene le curge noian de-amintiri.

Ramân ei actorii atinși de patină

cu roluri jucate și prinse-n trăiri.

Lumină de stele culeg de pe creste,

În ochi îi aștern candid portativ

și-o rog ca să-ți cânte a inimii veste

pe-un ritm fără seamă, c-un ton volitiv.

Se-aude în ceruri celestă chemare-

sunt note legate în cântec domol,

E-a inimii vrere și-a ei proclamare

că-ți pun din iubire, pe deget, atol.